cyanic-selkie/wikianc huggingface dataset:
פוליה
היסטוריה
באזור הר סרסנו נמצאו קברים מהמאה ה-9 לפנה"ס.
מסוף המאה ה-12 ובתחילת המאה ה-13 הייתה פוליה תחת שלטון בית הוהנשטאופן הגרמני.
ז'ילינה
יהודי העיר
בית הקברות היהודי נמצא בתוך העיר על קרקע בבעלות הקהילה היהודית. המצבות בבית הקברות מכילות כתובות בעברית, גרמנית וסלובקית.
ג'וש בולטן
קריירה
באותה עת שירת גם כיועץ משפטי למשרד נציב הסחר של ארצות הברית (USTR), במשך שלוש שנים, כמו גם כסגן עוזר הנשיא בוש לענייני חקיקה למשך שנה. ב-2006, מונה בולטן לראש סגל הבית הלבן והיה ליהודי השני שמכהן בתפקיד (הראשון היה קן דוברשטיין בממשל רייגן).
בולטן נבחר כראש הסגל של הבית הלבן במטרה לרכך את הקשר עם הקונגרס ולרענן את צוות משרד הנשיא באגף המערבי בבית הלבן. לבולטן ניתן הקרדיט על כך שעזר לנשיא לגייס את הנרי פולסון - מנכ"ל גולדמן זקס, שבו עבד, כשר האוצר. בנוסף לכך, הוא זה שגייס את דובר הבית הלבן לשעבר, טוני סנאו, הציע לרוב פורטמן לרשת את תפקידו בקבינט כראש משרד הניהול והתקציב (OMB), וכן גייס את ג'ואל קפלן כסגן ראש הסגל - לענייני מדיניות.
היצע
העלות השולית כבסיס לפונקציית ההיצע
המיקרו-כלכלה מרחיבה ומעמיקה את הניתוח וההסבר לצורתה ומגמתה של פונקציית ההיצע של היצרן הבודד, ומנסה למפות, באמצעות הבנת תהליכי הייצור ועלויותיהם, את הכמות אותה ישאף היצרן, אופטימלית, לייצר ולמכור בכל מחיר נתון. אחת מהנחות היסוד של מודלים בכלכלת שוק היא שיצרן פועל באופן רציונלי למטרת מקסימיזציה של רווחיו. יצרן המייצר ומציע מוצר בשוק מעוניין לייצר ולמכור את הכמות שתניב לו רווח מקסימלי, בהתחשב במחיר השוק הנתון לפניו. עוד מונח כי היצרן הבודד הוא אחד מרבים מאוד הפועלים בשוק ומתחרים זה בזה, ולפיכך אין הוא חופשי לקבוע על דעתו את המחיר בו הוא מעוניין למכור את תוצרו, אלא עליו ליישר קו לפי מחיר השוק השורר באותה עת. בעיקרון, קל לשער שהיצרן מעוניין לייצר ולמכור ככל היותר, שכן ככל שימכור יותר יגדל פדיונו ומחזור עסקיו. השערה זו נכונה, עד גבול מסוים: הגבול בו עלות הייצור של יחידת מוצר נוספת עולה על התמורה שתתקבל עבורו, שהיא כמובן מחיר השוק של המוצר.
מחוק התפוקה השולית הפוחתת נובע שבטווח הקצר והבינוני, ייצור כל יחידת מוצר נוספת כרוך בעלות גבוהה יותר מאשר ייצור קודמתה. זוהי "העלות השולית" – עלות ייצורה של יחידת מוצר אחת נוספת. היצרן, אם כן, ישאף לייצר יחידות מוצר נוספות עד לנקודת הכמות שבה העלות השולית, שכאמור הולכת ועולה עם גבור הייצור, תשתווה למחיר המוצר בשוק. ייצור מעבר לנקודה זו, משמעו שעלות ייצור היחידות הנוספות עולה על המחיר שבו הוא יכול למוכרן, ועל כן לא ימשיך היצרן הרציונלי את הייצור מעבר לנקודה זו. מכאן שניתן תאורטית להתאים, עבור כל מחיר אפשרי שישרור בשוק, את הכמות אותה ישאף היצרן לייצר ולמכור, וכמות זו תגדל ככל שמחירו של המוצר גבוה יותר. הפונקציה המתאימה לכל מחיר שוק אפשרי את הכמות האופטימלית אותה ירצה היצרן לייצר – היא פונקציית ההיצע שלו.
עקומת ההיצע
בדרך כלל, גם לא מקובל להצמיד מספרים שמייצגים ערכים מדויקים של מחיר וכמות על צירי העקומה (למעט בדוגמאות פשטניות לצורכי לימוד). זאת משום שעקומת היצע נועדה לנתח מגמות ומאפיינים, שניתנים עקרונית לאמידה וחיזוי בידי כלכלנים בערכים כלליים ובשיעורים, אך כמעט בלתי אפשרי לבצע מדידה מדויקת ואמיתית בשטח של ערכים אלה. זאת בעיקר משום שבאף שוק לא מתקיימת במלואה מערכת ההנחות הנדרשת במודלים של כלכלת שוק, ויצרנים אינם פועלים בהכרח באופן "רציונלי" כהגדרתו הכלכלית.
שינוי בהיצע: תזוזה של עקומת ההיצע
חשובה ההבחנה בין "שינוי בהיצע", היינו הגדלתו או הקטנתו, שפירושו הצעת כמות גדולה או קטנה יותר של מוצר בכל מחיר נתון, וביטויו הגרפי בתזוזה ימינה או שמאלה של עקומת ההיצע; לבין "שינוי בכמות המוצעת" שפירושו תזוזה על עקומת ההיצע הקיימת לעבר נקודה אחרת המייצגת כמות גדולה או קטנה יותר, ללא שינוי בפונקציית ההיצע.
גמישות ההיצע
מבחינה מתמטית, נמדדת גמישות ההיצע כשיעור השינוי בכמות המוצעת מחולק בשיעור השינוי במחיר. ערכים אלה עשויים לנוע בטווח שבין 0 לאינסוף. במקרה הקיצון, גמישות 0 משמעותה היצע קשיח לחלוטין, היינו אין זה משנה כמה ישתנה המחיר – אין היצרנים מסוגלים לשנות כלל את כמויות הייצור שלהם בהתאמה למחיר המשתנה. במקרה הקיצון ההפוך, גמישות השואפת לעבר האינסופית משמעותה שליצרנים יכולת בלתי-מוגבלת להתאים את כמות הייצור, עד אינסוף וללא כל שיהוי, בתגובה לשינוי פעוט במחיר.
היצע מול ביקוש
בנקודה על הגרף המשותף שבה מצטלבות עקומות ההיצע והביקוש, השוק מגיע לשיווי משקל. נקודה זו משקפת מחיר מוצר וכמות שלו שבהם נפגשים רצונותיהם של היצרנים והצרכנים באופן אופטימלי – כל הכמות המוצעת שמציעים היצרנים במחיר המתאים להם נרכשת בידי הצרכנים במחיר המתאים להם, ומתאזנים הכוחות הפועלים לדחיפת המחיר מעלה או מטה.
הכוכב דינוזאור
בנוסף לסדרה יצא קטע הסבר קצר בספטמבר 2011.
צלילה חופשית
לחץ
P = F/S = 1kg/1cm² = 1 ATM = 1.013 Bar = MILLIBAR 1013 = 760mmHG
מגארה
העיר כיום
מגארה מחוברת על ידי כביש-מהיר A8 לפלופונסוס, מערב יוון ואתונה, ועל ידי הפרואסטיאקוס, רכבת הפרברים של אזור אתונה. לפני התרחבות העיר בשנות ה-60 וה-70 של המאה ה-20, השטח שמסביב לעיר היה חקלאי ברובו. ממערב למגארה שוכנת העיר ניאה פראמוס, וממזרח לה קאקיה סקאלה. מדרום לעיר נמצא הכפר פאצ'י, הידוע בגלל הטברנות שלו והדייג. עוד יותר דרומה נמצא שדה תעופה צבאי, שגובל במפרץ מגארה.
היסטוריה של חיפה
התקופה הפרסית הקדומה
במהלך הכיבוש הפרסי של ארץ ישראל (במאה השישית לפנה"ס), התפתחו ערי הנמל עכו, תל דור ויפו וביניהן נפרסו דרכי המסחר שלאורכן הוקמו יישובים קטנים. לאורך חוף הכרמל, באזור שבו נמצאת כיום חיפה, התפתחו ארבעה יישובים נפרדים ובהם שקמונה ויישובים באזורים שבהם ממוקמים בימינו בת גלים, דרך העצמאות וחוף שמן (תל אבו הואם). במהלך התקופה הפרסית נוסדו מספר כפרים באזור הכרמל עצמו ובהם באזור שכונת רוממה של ימינו, ובאזור שכונת רמות רמז. בתקופה זו נבנתה מצודה על גבעת שקמונה.
התקופה העות'מאנית המוקדמת
העיר נותרה חרבה עד לאחר הכיבוש העות'מאני, בשנת 1516. רק מאוחר יותר שב ופעל במקום כפר דייגים. תיאורים מהמאה ה-16 מתארים יישוב קטן שנמצא בין בנייני עיירה חרבה, כאשר בסמוך לעיר ממוקמים שרידי מבצר הרוס. ציור של דה ברוי משנת 1682 מראה את שרידי המנזר ההרוס בסטלה מאריס.
שלטון דאהר אל-עומר
דאהר אל-עומר היה מייסדה של חיפה המודרנית. עומר, שבירתו הייתה בעכו, הקים בחיפה את הנמל העיקרי שלו, וביצר את העיר כמוצב הגנה קדמי על עכו. ב-1761 הורה עומר להרוס את נמל חיפה הקדום, בחוף בת גלים של ימינו, ולהקים תחתיו נמל חדש דרומית-מזרחית לאתר הקודם, באזור כיכר פריז של ימינו. במקביל להריסת הנמל הרס אל-עומר את השכונה שהייתה ליד הנמל, ובנה עיר חדשה במתחם שבו שוכנת היום קריית הממשלה.
ראשית המאה ה-20
כבר ב-1891 נבנתה השכונה היהודית הראשונה מחוץ לחומות העיר. השכונה, ארד אל-יהוד, הוקמה ממזרח לחומות.
ב-1912 מנתה האוכלוסייה היהודית בעיר כאלפיים נפש, ואז החלה הקמת הטכניון, מוסד להשכלה גבוהה, המתמקד במדעי הטבע, מדעים מדויקים והכשרת מהנדסים וטכנאים. תחילה נקרא המוסד "טכניקום", ושמו שונה ל"טכניון" בעקבות מלחמת השפות שהתנהלה במוסד. בסמוך לטכניון הוקם ב-1913 בית הספר הריאלי העברי. כן נבנה בתקופת העלייה השנייה בית החרושת "עתיד" (לימים "שמן"). בנוסף הוקם בחיפה סניף של בנק אנגלו-פלשתינה.
אנגלו-קתוליות
היסטוריה
בנוסף, האפיפיור בנדיקטוס השישה עשר הכניס לכנסייה הקתולית סמכות שיפוטית מיוחדת המאפשרת לקתולים אנגליקניים להצטרף כחלק מהכנסייה הקתולית ובו בזמן להישאר גם אנגליקנים.
התפתחויות אחרונות
כתיבתו התאולוגית של הבישוף גור, שהצליח ליישב מחלוקות בקשר לאופי הזרם האנגלו קתולי, סללה את הדרך לשינוי ולמחנה חדש ליברלי יותר וסובלני בתוך האנגלו-קתוליזם המושפע מהתאולוגיה הליברלית. שינויים אלו בזרם האנגלו-קתולי הביאו לכך שלאחרונה יש הסכמה להסמכת הנשים, לשימוש בשפה מכילה בתרגומי התנ"ך ובליטורגיה, ולגישות יותר מתקדמות כלפי הומוסקסואליות ולנישואים חד-מיניים. רבים מהאנגלו-קתולים מהמחנה היותר סובלני או ליברלי קוראים לעצמם "קתולים ליברלים".
מנהגים ליטורגיים
אפשר למצוא מנהגים רומים קתוליים מסורתיים רבים בזרם האנגלו-קתולי, מרבית המנהגים האלו התקבלו במשך הזמן גם ברוב הזרמים האנגליקנים האחרים, אך לא באלו הנוטים לכוון היותר פרוטסטנטי ("הכנסייה הנמוכה", Low Church).
הר הרצל
קבר הרצל
לאחר הקמת המדינה הוקמה וועדה משותפת לממשלת ישראל ולהסתדרות הציונית שמטרתה הייתה מציאת מקום עבור קבורתו של הרצל וגם החלטה על תכנון אתר הקבר וסביבתו. בראשות הוועדה עמד יוסף ויץ. הוועדה התלבטה באשר למקום בו ייקבר הרצל, זאת מפני שעד תקופה זו, נקברו מנהיגיה של התנועה הציונית במספר רב של מקומות דוגמת בית הקברות טרומפלדור בתל אביב ובית הקברות כנרת בסמוך לקבוצת כנרת (בו נקברו ראשי הציונות הסוציאליסטית). זאת לאחר שכשל הרעיון של מנחם אוסישקין להקים "פנתאון לאומי" במערת ניקנור שבמורדותיו הדרומיים של הר הצופים.
בשנת 1950 נערכה התחרות לעיצוב הקבר על ידי ההסתדרות הציונית. מדינת ישראל, שהייתה באותה תקופה בשיאו של משבר כלכלי ותחת משטר "צנע" לא יכלה להרשות לעצמה הקמת אנדרטה רחבת היקף. לפיכך הופיעה במפרט התחרות לתכנון האתר בקשה לפשטות וצניעות המתאימות "לתנועה עממית ולמדינה צעירה שנאבקת על קיומה ועסוקה במפעל קיבוץ הגלויות" וכמו כן לא לעבור על האיסור ההלכתי בעשיית פסל. המפרט דרש, מלבד תכנון קבר הרצל, גם את תכנון קבריהם של בני משפחתו ואת קברו של דוד וולפסון (ממשיכו של הרצל בראשות התנועה הציונית).
האגודה המרכזית של אזרחים גרמנים בני הדת היהודית
היסטוריה
בשנת 1924 הגיע מספר החברים באגודה ל-72,400, אשר אם סופרים גם את בני משפחותיהם, ייצגו לפחות 300,000 נפש, כלומר את רוב יהודי גרמניה.
שמואל טל
קורות חייו
בנוסף לארגונים סביב הישיבה, יזם הרב טל ב-1997 את הקמת העיתון "מקור ראשון" בגלגולו הראשון, אשר היה בבעלותו עד לפשיטת רגל ב-1999.
על המעבר ליד בנימין, בעקבות ההתנתקות, סיפר הרב טל חודשים אחדים לאחר מכן:
מחלוקת רבנים על התנהלותו
בינואר 2020 פרסמו הרבנים חיים דרוקמן, דב ליאור, יעקב אריאל, יהושע שפירא ואליקים לבנון מכתב שבו נאמר כי "בעקבות גילויים חדשים על קשרים אינטימיים של הרב טל עם אשה נוספת, עובדת הישיבה, התנהגותו מחללת שם שמים ומבזה את תורת ישראל, הוא מהווה דמות חינוכית שלילית וחל איסור מוחלט ללמוד בכל מוסדותיו". עורך דינו של הרב טל מחה על שהרבנים לא ביררו את העובדות מול הרב. במכתב תגובה שעליו חתומה הנהלת מוסדות תורת החיים נאמר כי "מה שנכתב אודות 'הפרשייה החדשה' הינו שקר וסילוף". במקביל פרסמו 26 רבנים ממוסדות הישיבה מסמך תמיכה ברב טל, בו הציגו את נקודת מבטם. גם הרב נבנצל פרסם כי בירר את הדברים ומצא שאין בסיס גם לטענות החדשות.
דעותיו
בין היתר, על פי פסיקתו נוהגים בישיבתו רבים מתלמידיו להניח תפילין כל היום ולא רק בשעת התפילה (אם כי הוא אסר על תלמידיו הליכה ברחוב כשהם מניחים תפילין, כדי שלא תיווצר להם תדמית של חריגים בחברה), ולהטיל בציצית פתיל תכלת. תיקן תקנות שונות לתלמידיו, ובהן איסור על חתונה שעלותה מעבר ל-37,000 ש"ח (סכום שמשתנה עם השנים בהתאם למציאות המשתנית) והנחיה שלא להתגייס לצה"ל כלל, ולפחות לא לפני תום שלוש שנות לימוד בישיבה (חלק מבני ישיבתו מתגייסים לנח"ל החרדי, חלק אינם מתגייסים כלל, וחלקם הולך למסלול השירות האזרחי).
ספריו
סדרת ספרי העיון "טל חיים", מאגדת חקירות בסוגיות הלכתיות שונות ומבוססת על שיעורים שמסר בישיבתו, ואשר הוא כותב בעצמו. יצאו לאור שמונה ספרים העוסקים בהלכות שבת, ברכות, פסח, בשר בחלב ותערובת, כללי הוראה, קריאת שמע ותפילה, ציצית ותפילין. כמו כן יצאו לאור ארבעה ספרי "טל חיים" המבוססים על שיחות שמסר בישיבתו בנושאים: הימים הנוראים (בעברית ובאנגלית), פורים, פסח, ובינתיים שני כרכים של שיחות על ספר תהילים.
חיים אישיים
אחיו הוא חבר הכנסת לשעבר נחום לנגנטל ואחותו הייתה יפי גליק ז"ל, אשתו של ח"כ לשעבר ופעיל הר הבית יהודה גליק.
לבותירוקסין
נטילה בהיריון והנקה
תת פעילות של בלוטת התריס היא תופעה נפוצה בקרב נשים בהיריון. בטרימסטר הראשון להיריון בלוטת התריס של העובר אינה מפותחת דיה ועל כן יש שימוש נמרץ בהורמוני בלוטת התריס של האם. ההורמון T4 האימהי חוצה שילייה בעיקר במחצית הראשונה של ההריון עד שבלוטת התריס של העובר מתפתחת. על כן הוא משמעותי ביותר כיוון שבתחילת ההיריון הוא המספק הבלעדי של הורמונים אלו עבור העובר. עקב כך, באופן פיזיולוגי יש ירידה בכמות הורמוני התריס החופשיים (T3, T4). מרבית הנשים בהיריון שקיבלו תוצאות בדיקות דם אשר מראות על ירידה שכזו קיבלו תוספים כגון יותירוקס, אלטרוקסין וכו׳.
תת פעילות של בלוטת התריס במהלך ההיריון קושר לסיכון מוגבר לסיבוכים כמו הפלה ספונטנית, רעלת היריון, מופע עכוז, עובר קטן לגיל ההיריון ולידות מוקדמות.
ג'יי טריאנו
קריירת משחק
בדראפט ה-NBA 1981 נבחר טריאנו בבחירה ה-179 (סיבוב שמיני), על ידי לוס אנג'לס לייקרס, אך לא זכה לחוזה בקבוצה. עד שנת 1986 שיחק במספר קבוצות במקסיקו, וכן בפנרבחצ'ה הטורקית.
אימון מועדונים
בין השנים 2012–2016 שימש כעוזר מאמן בפורטלנד טרייל בלייזרס, תחת המאמן טרי סטוטס.
קמינו ריאל
עלילה
המחזה מביא את סיפורן של מגוון דמויות המוכרות מעולם הספרות כגון, קזנובה, דון קישוט, סנצ'ו פנשה קמיליה ועוד, הנמצאים בבית מלון בלב המדבר, לצד באר יבשה, בהמתנה לטיסה המבוששת לבוא אשר אמורה לגאול אותם משהותם במקום המדכדך.
תגובות המבקרים והקהל
המחזה לא זכה להצלחה בקופות ואצל המבקרים, אולם ויליאמס החשיב אותו בין הטובים במחזותיו. גם הוא וגם קאזאן, שכתב על כך בזיכרונותיו, תיארו את חוויית העלאת המחזה על הבמה כחוויה מעשירה ומעניקת השראה. המחזה עדיין עולה מדי פעם בתיאטראות.
סנט פול שורדת
התקפת האוויר שבמהלכה צולמה התמונה נערכה במהלך הלילה ה-114 של הבליץ. בהתקפה נהרגו 160 איש, נפצעו למעלה מ-500 ומאות בניינים נהרסו במהלך מה שכונה לאחר מכן השרפה הגדולה השנייה של לונדון.
התמונה צולמה בשעת בוקר מוקדמת ב-30 בדצמבר. היא אושרה לפרסום על ידי הצנזורה והופיעה בעמודו הראשי של הדיילי מייל ביום המחרת, 31 בדצמבר. העיתון הכתיר אותה בכותרת "התמונה הגדולה ביותר של המלחמה".
יואל דרובין
ביוגרפיה
יואל דרובין נולד ב-1857 בקובנה. סייע בהקמת המושבה היהודית ראשון לציון יחד עם ישראל בלקינד, חיים חיסין, דוד יודילוביץ ובילואים נוספים. בעוד שחלק מהמתיישבים המקוריים עזבו בעקבות קשיים כלכליים וסכסוכים אישיים, דרובין היה בין שנותרו.
דרובין התחתן עם חנה, חברה בקבוצת נשים חלוצות שכתבו לברונית דה רוטשילד ודחקו בה לשכנע את בעלה, אדמונד ג'יימס דה רוטשילד, לשקול מחדש את עמדתו לגבי מימון המושבות היהודיות לאור המחלוקות בין המתיישבים לברון.
סרט צילום
קבלת פוזיטיב מדימוי נגטיב
עיבוד הסרט במעבדה מציג את הנגטיב בצורה גלויה, ומאפשר את הדפסת הנגטיב בצורת פוזיטיב, שהוא התמונה המצולמת המוצגת לעינינו.
שבת ריחני
השמיר נפוץ במגוון סלטים כגון סלט תירס, סלט מלפפונים, סלט סלק ועוד. מלבד שימושו כירק וכתבלין טרי, עלי שמיר מיובשים הם גם תבלין.
קזאלה מונפראטו
קזאלה מונפראטו (באיטלקית: Casale Monferrato, בפיימונטזית: Ël Casal או Ël Casà), היא עיר בפרובינציית אלסנדריה שבמחוז פיימונטה. העיר חולשת על נהר הפו בשטח מישורי המגיע עד ל"גבעות מונפראטו". בשל מיקומה האסטרטגי היא הייתה לעיר בירה במרוצת תולדותיה. קזאלה מונפראטו עשירה באתרים היסטוריים, במבנים בסגנון הבארוק, רומנסקי והרנסאנס. בעיר בית כנסת, מהיפים באירופה ומוזיאון לחנוכיות של אומנים מפורסמים.
הוועד הבין-לאומי לספורט לקויי שמיעה
הארגון הוקם בפריז על ידי אז'ן רובן-אלקה אשר היה בעצמו חירש ונשיא פדרציית ספורט החרשים הצרפתית. ב-1924 ארגן אלקייס לראשונה את "המשחקים השקטים הבינלאומיים" שהתחרו במסגרתם 148 ספורטאים מ-9 מדינות - צרפת, בלגיה, בריטניה, הולנד, הונגריה, איטליה, פולין, רומניה וצ'כוסלובקיה. במשחקי החורף הראשונים שהתקיימו לראשונה בשנת 1949 באוסטריה השתתפו 33 ספורטאים מ-5 מדינות.
בשנת 1935 הצטרפה יפן לוועד והייתה החברה הראשונה מאסיה. ארצות הברית הייתה הראשונה מצפון אמריקה להצטרף לוועד. אוסטרליה וניו זילנד הצטרפו מאוחר יותר בשנת 1955 כחברות הראשונות מאוקיאניה. החברה הראשונה מאפריקה הייתה דרום אפריקה שהצטרפה בשנת 1975.
מזבח חצוב בסלע בגבעת הראל
בשנת 2019 בעקבות עבודות בנייה ביישוב הסמוך גבעת הראל התדרדר סלע ופגע במזבח. הסלע שהתדרדר טרם פונה נכון לספטמבר 2019 והנזק לממצא ההיסטורי טרם טופל.
ייחודו של המזבח
ההצעה של החוקרים היא לתארך את המזבח לראשית התקופה הישראלית.
החזית העממית הדמוקרטית המהפכנית האתיופית
אידאולוגיה
בכל שנותיה של איחדג כמפלגה השלטת, היא נקטה במדיניות של פיתוח חקלאי המוביל לתעשייה הנשענת על המדיניות הכלכלית המוקדמת של מאואיזם הרפובליקה העממית של סין. אף על פי שחרטה על דִּגְלָהּ את כלכלת השוק הפרטי, שליטת הממשלה בשוק היוותה מכשול ליוזמות פרטיות.
התפרקות המפלגה
אביי אחמד גם רדף מושחתים ומפירי זכויות אדם הללו מצאו מחסה במחוזם תיגראי ונהנו מהגנת ממשל החזית העממית שסירב להסגירם לממשל הפדרלי מה שכמובן הכעיס את הממשל החדש.
ליל הבכורה
עלילה
בשנת 1974, 4 ילדים בני 11 - ונדי ריצ'רדס, ניק מק'בירד, ג'וד קנינגהאם וקלי לינץ' שיחקו במשחק מחבואים במבנה ישן. כאשר ילדה נוספת בשם רובין ביקשה לשחק עימם, אלו התחילו להציק לה עד אשר היא נפלה למותה מחלון מהקומה השנייה. 4 החברים מבטיחים זה לזה שלא לספר על שאירע וממשיכים בחייהם. 6 שנים מאוחר יותר, אותם הילדים, כמו גם קים ואלכס - האחים של רובין, התבגרו ומתכוננים לקראת נשף הסיום של בית ספרם. לאחר מספר רמזים מאיימים, מתחילים הנערים להירצח בזה אחר זה. לאחר שוונדי, קלי וג'ודי נרצחות יחד עם בני זוגן (דרו, סימור ולו), נותרו רק ניק וקים, אשר מתכוננים להכתרתם כמלך ומלכת הנשף. הרוצח מנסה להרוג את ניק, אך בקטטה בין קים, ניק והרוצח, זה האחרון נוחל תבוסה. אז מתגלה זהותו האמיתית - אלכס, אחיה של קים ורובין, אשר רצה לנקום בנערים שהביאו למותה של אחותו.
יוסי סיאס
ישראל
סיאס נשוי ליעל, כלכלנית, ושניהם הורים ל-10 ילדים.
כיכר הדגל הלאומי
צורתה של הכיכר היא כשל מלבן והיא משתרעת על פני שטח של 600 דונם. היא בנויה משלושה מפלסים שביניהם מקשרים ארבעה גרמי מדרגות, אחד בכל צד, ורמפה היקפית. על המפלס העליון ששטחו 30 דונם שוכן בסיסו של תורן הנושא את דגל אזרבייג'ן. הבסיס המתומן משתרע על פני שטח של שלושה דונם וקבועים בו לוחות הנושאים את המנון אזרבייג'ן, את סמלה ואת מפתה. תורן הדגל מתנשא לגובה של 162 מטרים, והוא היה תורן הדגל הגבוה בעולם, עד שאיבד את התואר עם הקמת תורן דגל גבוה בשני מטרים בעיר דושנבה, בירת טג'יקיסטן. שטחו של הדגל עצמו הוא 2,450 מ"ר, אורכו 70 מטרים, רוחבו 35 מטרים והוא שוקל 350 ק"ג.
האנה קוהון
עבודות ידועות
הציור "סוכת עצי תות", 1854 נוצר כתוצאה מחזונה של קוהון על סעודת עוגות של זקני הכת מתחת לעצי תות. תיאור השולחן הארוך בציור מייצג סעודות קדושות שהיו נערכות בישיבות הדו-שנתיות. נוכחותן של היונים מייצגת את השפע שהמאמין יחווה בשמים. החוקרת ז'רמן גריר, השוותה את ציורה של קוהון לאמנות פרימיטיבית של אמנים קתולים "גן עדן ארצי עם עצים פרחים ופרי.
נחמן שמואל יעקב מיודסר
קורות חייו
בשנת תרצ"ד (1934) החליפו הרב יוסף צבי קאליש כרב ראשי של המושבה. עם זאת, הרב מיודסר המשיך לכהן כרב בבני ברק ורשם זוגות לנישואין. בין השנים תרצ"ד - תרצ"ז (1937-1934) הוא כיהן כיושב-ראש ועד המושבה, ובמסגרת תפקידו ייצג את תושבי בני ברק בפני מושל המחוז הבריטי.
יהדות בחריין
יהדות בחריין היא אחת הקהילות היהודיות הקטנות בעולם, אם כי מקורותיה הולכים אחורה לעת העתיקה המאוחרת. מקורות תלמודיים מתייחסים לנמלים ולאיים במפרץ הפרסי, דבר המצביע על כך שאולי יהודים כבר אז התיישבו באזור זה. מקורות בערבית מתעדים יהודים בבירה הוותיקה של בחריין, חג'אר, בזמן הכיבוש האסלאמי בשנת 630 לספירה במאה ה-12, הנוסע היהודי בנימין מטודלה מזכיר 500 יהודים המתגוררים בקאיס, ו-5,000 באל-קאטף, העוסקים בשליית פנינים. במאה ה-19 היו בבחריין סוחרים יהודים מעיראק, פרס והודו.
היסטוריה מוקדמת
במאה ה-12, בנימין מטודלה תיעד שכמעט 500 יהודים חיים בקאיס וכי אוכלוסייה בת 5,000 מתגוררת באל-קטיף. הוא סיפר שיהודים אלה שלטו בתעשיית הפנינים המקומית.
מופנה
רקע והגדרה
דין מופנה קיים רק בגזרה שווה, ולא באף אחת מהמידות האחרות שהתורה נדרשת בהן או בסוגי לימוד תלמודיים אחרים, ובכלל זה היקש הלכתי, כלל ופרט ופרט וכלל. כמו כן, דין מופנה אינו נוהג בגזרה שווה של גילוי מילתא.
מופנה משני צדדים
כמו כן, על גזרה שווה מופנה משני צדדים אין משיבים (מקשים מסברא) לכל הדעות. רש"י מסביר כלל זה כך: – כלומר, מפני ששני הצדדים מופנים וקבלה למשה מסיני שיש בפסוקים האלו גזרה שווה, אנו רואים לימוד זה כאילו הוא כתוב במפורש ("בהדיא") בתורה.
המלוכה השוודית
היסטוריה
עד שנת 1515 המלך היה נבחר על ידי העם, במקום שנקרא "האבנים של מורה" (Stones of Mora) ליד אופסלה, ולעם הייתה גם היכולת להחליפו. משנת 1544, החלה המלוכה לעבור בירושה. השושלת השולטת הנוכחית, שושלת ברנדוט, התחילה בתקופת המלחמות הנפוליאוניות בהן החלק המזרחי של שוודיה, בשטח שבו נמצאת היום פינלנד, הועבר לשלטון רוסיה. השושלת הנוכחית שולטת מכוח חוק שנחקק ב-1809.
איתי רוזנבאום
ביוגרפיה
בשנת 1988 היה חבר להקמת להקת "אטרף" עם רובנס, אהרוני בנארי וויקטור אזוס, עמם הופיע והקליט עד נסיעתו לבוסטון. בתקופה שקדמה למעבר הופיע עם הזמרת חדוה מלר ובהצגת תיאטרון החאן "ינתי פרזי", במוזיקה מאת אלון אולארצ'יק. בין השנים 1989–1992 חי בבוסטון שבארצות הברית, שם סיים בהצטיינות לימודי תואר ראשון בעיבוד והלחנה.
בין השנים 1992–1994 ניגן בהפקות פופ עם מיקי גבריאלוב, גלי עטרי ובהופעות טלוויזיה עם דוד ד'אור ועוד, ולמד שנה לימודי אדריכלות בבצלאל. בשנים 1996–1999 ניהל והפיק את הרכב "אילנה אליה וג'באליו" שהתמחה בביצוע שירים כורדיים אותנטיים וחומר מוזיקלי נוסף מהמזרח התיכון. רוזנבאום הפיק להרכב זה תקליטור והופיע עמו בפסטיבלים באירופה.
דוכיפת
דּוּכִיפַת (שם מדעי: Upupa) הוא סוג של עוף יחיד במשפחת הדוכיפתיים שבסדרת הדוכיפתאים.
אטימולוגיה
המקור האטימולוגי של המילה אינו חד-משמעי:
מאגיה
פוחלץ של דוכיפת נחשב כסגולה להצלחה במשפט
אריה מרדכי רבינוביץ
קורותיו
כמו כן, חיבר ספר בשם "קרני רא"ם", ובו אסופה רבה של סיפורי מופתים על צדיקי פולין.
נציבות שוויון הזדמנויות בעבודה
נציבת שוויון ההזדמנויות בעבודה כיום היא מרים כבהא, המכהנת בתפקיד מאז שנת 2016.
מדד הגיוון
החל משנת 2016 מפרסמת הנציבות מדד הגיוון. המדד הוא כלי מחקר, הבוחן את שוויוניות השכר ושוויוניות הייצוג בשוק העבודה של קבוצות אוכלוסייה שונות בישראל. המדד הוא פרי שיתוף פעולה של הנציבות, הלשכה המרכזית לסטטיסטיקה ואוניברסיטת תל-אביב.
אברהם קרפינוביץ'
משפחתו
קרפינוביץ היה נשוי לריבה (רבקה), ילידת וילנה, שעלתה עמו באונייה "תיאודור הרצל", עד מותה בשנת 1964. לאחר מכן היה נשוי לאנה, עד מותה ב-1989. לבסוף היה נשוי לד"ר שרה לַפּיצקיה (Lapickaja), פילולוגית יידית (שעבודת המוסמך שלה עסקה ביצירתו), עד מותו.
כלורט
הכנה
בקנה מידה תעשייתי, ההפקה של אשלגן כלורט שונה מהתהליך הנ"ל. הייצור מתחיל באלקטרוליזה של תמיסת נתרן כלוריד ליצירת נתרן כלורט, אותו מגיבים עם אשלגן כלוריד, לשיקוע אשלגן כלורט. בשיקוע נוצר מחדש נתרן כלוריד, שמוחזר לתמיסת האם לאלקטרוליזה.
מודול (מבנה אלגברי)
קטגוריות של מודולים
מסמנים ב- את הקטגוריה של קומפלקסי השרשרת החסומים של מודולים מעל R. זוהי קטגוריה אבלית. העתקה בין קומפלקסים המגדירה איזומורפיזם של כל ההומולוגיות בשרשרת, נקראת קאווזי-איזומורפיזם. הצורך ללמוד את המודולים מעבר למבנה ההומולוגי שלהם מביא להגדרת הקטגוריה הנגזרת,, הנבנית מן הקטגוריה של קומפלקסי השרשרת החסומים, על ידי היפוך פורמלי של כל הקוואזי-איזומורפיזמים. (קטגוריה זו אינה עוד אבלית, אבל היא משולשית ).
HomePod
בינואר 2023 הוכרז הדור השני של ה-HomePod, ובכך אפל החזירה לשוק את הרמקול החכם שלה בגודלו המקורי, לצד ה-HomePod Mini.
ג'ון פישר
הקריירה של פישר הייתה בעיקרה קריירה של חדשנות ופיתוח ופחות קריירה של קרבות עיקריים, אם כי הוא חווה גם מאלה. כאשר מונה ללורד הים הראשון הוא הוציא משירות כ-150 אוניות שהיו מיושנות ומיותרות, וניגש לתכנן אוניות חדשות ומודרניות במקומן; כך יצר צי מודרני שהיה ערוך להתמודד עם הצי הגרמני במלחמת העולם הראשונה. פישר עסק בשיפור התותחנות ימית, בהגדלת הטווח ובשיפור הדיוק וקצב האש. הוא היה מראשוני התומכים בשימוש בטורפדו, בו ראה נשק שיגבר על תותחי האוניות הגדולות. הוא פיקח על תכנון אה"מ דרדנוט, אוניית המערכה המודרנית הראשונה, אך האמין גם בכוחן העולה של הצוללות ועודד את פיתוחן. הוא הכניס משחתות לשירות בצי, כהגנה על האוניות העיקריות מפני תקיפת ספינות טורפדו וצוללות; הוא היה מעורב בהחלפת מנועי האוניות למנועי טורבינה במקום מנועי הבוכנה שהיו בו עד אז. שינוי מרכזי נוסף שחולל היה המעבר משימוש בפחם לשימוש בנפט. הוא דאג גם לרווחת הצוותים: שינוי קטן אך משמעותי שהנהיג היה המעבר משימוש בביסקוויט קשה, מעין לחם שנאפה מספר פעמים והיה נוח לשימור בים, אך באיכות גרועה מאוד ולעיתים קרובות נגוע בתולעים, ללחם טרי שנאפה מדי יום על האונייה.
ילדות ומשפחה
פישר נולד ב-25 בינואר 1841 בציילון, (כיום סרי לנקה), אז בשליטת בריטניה. הוא היה הבן הבכור מבין אחד עשר ילדים. אביו, קפטן (סרן) ויליאם פישר, קצין בצבא הבריטי היה השליש האישי של מושל האי. הוא פרש מן השירות הצבאי בשנת הולדתו של ג'ון, והחל לעסוק בגידול פולי קפה, אך המטע לא היה מוצלח דיו והמשפחה נקלעה לקשיים כלכליים. כדי להקל על פרנסת המשפחה נשלח פישר הצעיר חזרה לאנגליה, כדי שיחיה עם סבו, אבי אמו, בלונדון, ואולם גם סבו נקלע לקשיים כלכליים והמשפחה התקיימה באמצעות השכרת חדרים בביתם. גם אחיו של פישר, פיליפ, התגייס לצי, והגיע לדרגת סגן; הוא נספה בסערה בים. אח נוסף, פרדריק ויליאם פישר, שירת אף הוא בצי והגיע לדרגת אדמירל.
קריירה מוקדמת (1854 – 1869)
פישר עבר את הבחינות לדרגת סגן משנה (Sub Lieutenant, הדרגה נקראה אז Mate, חובל ראשון) ביום הולדתו ה-19, 25 בינואר 1860. כמה חודשים מאוחר יותר הועבר לפריגטה אה"מ צ'ספיק, כסגן בפועל. זמן קצר לאחר מכן זכה פישר לתפקיד הפיקודי הראשון שלו: פיקוד זמני על היאכטה של האדמירל, המפקד על השייטת הבריטית בסין, שהפליגה מהונג קונג לקאנטון (היום גואנגג'ואו), הפלגה בת ארבעה ימים. בקיץ אותה שנה הועבר לאונייה אחרת, ובה השתתף בפעילות מבצעית במלחמת האופיום השנייה. במרץ 1861 הפליג עם אונייתו לבריטניה.
קומנדר וקפטן (1869 – 1890)
באביב 1881 הייתה האונייה חלק מהצי בים התיכון, ואחת ממשימותיה היו ליווי והגנת המלכה ויקטוריה בעת ביקורה בריביירה הצרפתית. המשימה נתנה לפישר הזדמנות להתוודע אל המלכה ואל נכדה, הנסיך הנרי מפרוסיה, שהיה מאוחר יותר אדמירל הצי הגרמני. המלכה התרשמה מפישר, והייתה זו תחילת מערכת הקשרים בינו ובין חצר המלוכה, קשרים שסייעו לו רבות לאחר מכן, הן בקידום והן בתמיכה כאשר ספג ביקורת על חידושיו.
מייק סימפסון
ביוגרפיה
סימפסון הוא תומך נלהב של יצרני סלק סוכר ומגדלי תפוחי אדמה מקומיים באיידהו. בשנת 2010 חבר סימפסון לעמיתו הדמוקרטי באותם ימים וולט מיניק, שהיה נותן החסות הראשי להצעת החוק, בתמיכה לחקיקה שתבטיח תקן שלישי לשופט פדרלי באיידהו. סימפסון מתנגד לחוק הגנת החולה וטיפול בר השגה, והצביע בעבר לבטלו. באוגוסט 2010 חתם על מכתב ידיד בית המשפט בתיק "District of Columbia v. Heller" של בית המשפט העליון של ארצות הברית, בו הביע תמכיה בהכרת התיקון השני לחוקה כזכות פרטית. באוקטובר 2013 הצביע בעד סיום השבתת הממשל בארצות הברית. הוא היה ועודנו בן ברית קרוב ונאמן של יו"ר בית הנבחרים לשעבר ג'ון ביינר.
ג'ון פישר
אדמירל (1890 – 1902)
פישר זכה לתואר אבירות ביום הולדתה של המלכה ב-1894, והוענק לו תואר אביר מפקד מסדר האמבט (Knight Commander). בשנת 1896 קודם לדרגת תת-אדמירל (Vice Admiral), ובתפקיד זה פיקד על הצי הבריטי בצפון האוקיינוס האטלנטי ובים הקריבי. תקרית פשודה, ב-1898, הביאה את בריטניה וצרפת אל סף מלחמה. פישר תכנן לתקוף את האיים הקריביים שבשליטת צרפת, ביניהם את אי השדים, שם היה כלוא באותה תקופה אלפרד דרייפוס. פישר תכנן להחזיר את דרייפוס לצרפת כדי להביך את הצבא הצרפתי ולהביא לתסיסה בתוכו. פישר ציפה מפקודיו לטוב ביותר, ונהג להתיידד עם קצינים זוטרים כדי שלא יחששו להביע בפניו רעיונות, או לא להסכים עמו בעת הצורך.
לורד הים הראשון (1904 – 1910)
פישר היה הכוח המניע בפיתוח אוניית המערכה המודרנית, ועמד בראש הוועדה שתכננה את האונייה הראשונה שנבנתה על פי העקרונות הללו, אה"מ דרדנוט; על שמה נקראו כל האוניות הבאות אחריה שנבנו על פי אותו עיקרון "דרדנוט". ייחודה של אונייה זו היה בכך שכל חימושה הורכב מתותחים בעלי קוטר גדול, לעומת אוניות המערכה המוקדמות (שנקראו, במבט לאחור, פרה-דרדנוט). הוועדה שבראשותו יצרה גם טיפוס חדש של סיירת, בעלת תותחים בקוטר גדול, כאלה של אוניית מערכה, אך מהירה ממנה ובעלת שריון קל יותר. טיפוס זה נקרא סיירת מערכה (Battlecruiser). פישר היה מן הראשונים שהבינו את ערכם של הטורפדו, המוקשים הימיים והצוללת הנושאת אותם, והיה בין הראשונים שהבין את פגיעותן של אוניות המלחמה הגדולות מול אמצעים אלה. פישר השקיע רבות בהסבת הצי למנועים המונעים בנפט, לעומת מנועי הפחם שהניעו את האוניות במאה ה-19. הוא גם עודד הכנסת צוללות לשירות בצי המלכותי, והיה בין הראשונים שחזה את לוחמת הצוללות הבלתי מוגבלת; עמיתיו סירבו לקבל את תחזיתו הקודרת, שהתממשה במלואה בשתי מלחמות העולם.
ב-7 בדצמבר 1909 זכה לתואר אצולה, ונקרא ברון פישר מקילברסטון. כמוטו לשלט האצולה שלו בחר את המשפט "ירא מהאל ואל תיחת", באנגלית: "Fear God and dread nought", משחק מילים שרמז לאוניה "דרדנוט" שהייתה מזוהה עמו.
מפלי גוואירה
היסטוריה
המפלים תועדו על ידי מיסיונרים ישועים במאה ה-16, והשם שניתן להם היה כנראה שמו של ראש שבט גוארני.
ביסוס כוחה של הרפובליקה הרומית במאות ה-5 וה-4 לפנה"ס
במהלך המאות ה-5 וה-4 לפנה"ס הצליחה רומא להתגבר על קשיים אלה, לבסס מחדש את שלטונה בלאטיום, לגבש את מוסדותיה הפוליטיים הפנימיים וליצור אמנה חברתית בין המעמדות השונות. הרומים הצליחו ליצור בריתות חזקות עם הלאטינים וההרניקים, להדוף את מתקפות הוולסקים, הסאבינים והאיקווים ולעמוד בפרץ הגאלי. תהליך התחזקותה של רומא, שבא על חשבון האטרוסקים, הגיע לשיאו עם נפילת העיר ויי לידי רומא בשנת 394 לפנה"ס.
קרב רגילוס והסכם קאסיוס
הקרע בין הברית הלטינית לרפובליקה הרומית הגיע לשיאו בעימות צבאי ששיאו היה כנראה קרב רגילוס, שנערך בסביבות העיר טסקולום בשנת 496 לפנה"ס (לפי המסורת הרומית). לא הרבה ידוע על קרב זה וחלקים רבים בתיאורו נחשבים אגדתיים. יחד עם זו רוב החוקרים מסכימים שלפחות חלק מקווי המתאר של הקרב מבוססים על אירועים היסטוריים אמיתיים, ואכן היה עימות צבאי בין הרומים ללאטינים, שבו אף אחד מן הצדדים לא השיג ניצחון מכריע.
מלחמות מגן
האקיווים היו גם הם שבט הררי אומברו סאבלי, הם שלטו על עמקי האניו והטררוס ומשם ערכו שורה בלתי פוסקת של מסעות שוד וביזה לעבר שטחי הלאטינים, שבסיומם נסוגו בקלות למאחזיהם ההררים.
המלחמה בוויי
ויי הייתה עיר אטרוסקית ששכנה במרכז איטליה, בחבל אטרוריה, מספר קילומטרים צפונה משפך נהר האניו אל נהר הטיבר וכ-15 קילומטרים מצפון לרומא. בשל קרבתה הגאוגרפית של ויי לרומא התנהלו מאבקי כוח בין שתי הערים החל מתקופת המלוכה הרומית. המאבקים נסבו בעיקר על השליטה על נהר הטיבר ועל אגני המלח של החוף הטירני. לפי טיטוס ליוויוס נערכו בין שני הערים 14 מלחמות שונות, שבהן הניצחון עבר מצד לצד.
ב-405 לפנה"ס תקפו הרומים את העיר ויי והטילו עליה מצור שנמשך כעשר שנים. שני הצדדים נלחמו ללא תמיכה ממשית מבני הברית שלהם. הערים האטרוסקיות החזקות נמנעו מלעזור לוויי בהיותן מאוימות בזמן זה על ידי הגאלים מצפון ורק הערים קאפנה ופאלריי עזרו לה. טיטיוס ליוויוס הוא המקור העיקרי המספר על המצור על ויי. רבים מתיאוריו אינם נתפסים כמהימנים. רבים מהחוקרים המודרניים מניחים גם שליוויוס הקביל את תקופת המצור על ויי (עשר שנים) למלחמת טרויה וזאת בשל שיקולים ספרותיים.
בשנת 394 לפנה"ס הצליחו הרומים לכבוש ולהשמיד את ויי, הרבה בזכות הדיקטטור מרקוס פוריוס קאמילוס. לפי ליוויוס הרומים הצליחו לפרוץ לעיר על ידי חפירת מנהרה מתחת לחומות העיר. פלוטרכוס תומך בדיווחו של ליוויוס (ואולי נסמך עליו) ומוסיף שקאמילוס ביצע התקפת הטעייה על חומות העיר ובזמן שזו הזרימה כוחות לחומותיה הוא שלח דרך המנהרה כוחות צבאיים שכבשו את העיר מבפנים. ויי הוחרבה כליל ותושביה הוגלו או נמכרו לעבדות. מלחמה ארוכה זו הייתה המלחמה הראשונה בתולדות רומא בה חיילים נשארו בשדה הקרב יותר מעונת לחימה אחת והקרב הראשון בו קיבלו תשלום עבור שירותם. שריד מאוחר במסורת הרומית של ניצחון זה היה טקס "ממכר אנשי וויי" שבו הציגו בלעג ובבוז את "המלך" המובס של ויי מוכר את השלל למרבה במחיר.
המלחמות הגאליות
בשנת 390 לפנה"ס לפי המסורת הרומית, או בסביבות שנת 387 לפנה"ס לפי המחקר המודרני, תקף שבט סנוני את העיר האטרוסקית קולסיום והטיל עליה מצור. לא ברורה בדיוק השתלשלות האירועים מנקודה זו הלאה, אולם נראה שהרומים התערבו במצור ומהלך זה יצר סכסוך עם הסנונים.
רקע
גירושו של המלך והקמת משטר הרפובליקה חידדו את ההבדלים המעמדיים בין הפטריקים לפלבאים. הפטריקים נהנו מכל הזכויות האפשריות כתוצאה מהקמת המשטר החדש של הרפובליקה: רוב חברי הסנאט הרומי, אם לא כולם, היו פטריקים, כהונות המגיסטראטיות הגבוהות ומשרות הכהונה היו שמורות רק להם, הם נהנו מזכויות כלכליות שלא היו נחלת כל הציבור הרומי כגון הזכות לחכור אדמת ציבור והיו בעלי שליטה מוחלטת בחוק הרומי ובהבנתו. הפטריקים ניצלו את שלל היתרונות האלו כדי לצבור כוח, השפעה ועושר נוספים על חשבון בני הפלבס.
בני הפלבס חשו היטב את נחת זרועה של האצולה השלטת וסבלו מקיפוח מתמשך זה. אומנם כנראה היו בקרב מעמד זה אנשים בעלי אמצעים כלכליים והשפעה פוליטית מסוימת, אולם אלו היו מיעוט. תסכולם מאי יכולתם לנצל את כוחם בפוליטיקה הרומית אף הפכה אותם, כנראה, למובילי המאבק. רוב הפלבס סבלו ממצוקה כלכלית קשה, שנבעה ממחוסר באדמות חקלאיות, משנות בצורות רבות, מחוקי הלוואות דרקוניים ומהשתעבדות כלכלית לפטריקים עקב הלוואות שלא יכלו לעמוד בהם.
המאבק במאה ה-5 לפנה"ס
הישג נוסף במאבק הפלבאי היה החדירה למשרות המגיסטראטיות הגבוהות של הרפובליקה. אף על פי שהפטריקים לא היו מוכנים בשום אופן לאפשר באופן חוקי לבני הפלבס להיבחר למשרת הקונסול, הם התפשרו בנושא זה על ידי יצירת משרת הטריבון הקונסלארי בשנת 444 לפנה"ס. מחזיק משרה זו היה טריבון צבאי בעל סמכויות קונסולריות, שנבחר כל מספר שנים באופן בלתי סדיר במקום קונסול. תפקיד זה היה פתוח גם לפלבאים, אך רק מעטים מבני מעמד זה זכו להחזיק במשרה זו במאה החמישית. אף על פי כן היה זה הצעד הראשון בחדירת הפלבאים למשרות הגבוהות של הרפובליקה ובשנת 421 לפנה"ס יכלו הפלבאים להיבחר גם למשרת הקווסטור.
המאבק במאה ה-4 לפנה"ס
התמורות החיצוניות שעברו על רומא במאה ה-4 לפנה"ס השפיעו גם על המבנה הפוליטי הפנימי שלה. כיבושה של ויי הגדיל בצורה ניכרת את שטחי המדינה הציבוריים, דבר שהוביל להתגברות הדרישה לחלוקת אדמות. חורבנה של רומא על ידי הסנונים הביאה להרעה ניכרת במצבו הכלכלי של העם, מצב שאף הוחמר עקב נטל המלחמות הרבות שרומא נאלצה ליזום על מנת להחזיר לעצמה את מעמדה הקודם. המצוקה הכלכלית דחפה את הפלבס ומנהיגיו להפעיל לחץ הולך גובר על הממסד הפטריקי להענקת זכויות נוספות, הקטנת שיעור הרבית על ההלוואות וביצוע רפורמות כלכליות. מאבקם של הפלבס זכה להצלחה גם עקב ההיחלשות הנמשכת של המעמד הפטריקי. שורותיו של האחרון הצטמצמו הן אף על פי שההשתייכות אליו עברה בירושה בלבד והן עקב מותם של רבים מבניו במלחמות.
הרפורמה של שנת 367 לפנה"ס ביטלה את משרת הטריבון הקונסלארי, חייבה בחירת קונסול פלבאי, הגבילה את גודל הקרקע הציבורית שמותר היה לאדם אחד להחזיק וביצעה ארגון מחדש של חובות ההלוואות והריבית עליהם. כמו כן רפורמה זו העלתה את מספר הכוהנים במסדרים דתיים זוטרים משניים לעשרה וחייבה שמחציתם יהיו פלבאים. שנה לאחר מכן נבחר הקונסול הפלבאי הראשון, בחירה שסימנה את סוף המונופול הפטריקי על מגיסטראטיות הרפובליקה. הפטריקים ניסו להיאבק בתהליך זה על ידי יצירת משרות חדשות שיועדו לפטריקים בלבד, הפראיטור והאידיל הקורלי, אולם לא היה ניתן למנוע את התהליך.
במקביל להתמוטטות המונופול הפטריקי על המגיסטראטיות התרחשה רפורמה כלכלית בתחום ההלוואות במהלך המאה ה-4 לפנה"ס. חוקי ליקיניוס סקסטיוס של 367 לפנה"ס סיפקו פתרון חד פעמי למצוקת הלווים בכך שארגנו מחדש את החובות הקיימים והקלו על הלווים. בשנת 357 לפנה"ס הוגבלה בחוק הריבית להלוואות לשמונה וחצי אחוז מסכום ההלוואה לשנה, בשנת 347 לפנה"ס הוגבלה הריבית לארבעה וחצי אחוז ובשנת 352 לפנה"ס מונתה ועדה למתן מתן הלוואות מאוצר המדינה ללווים במצוקה כספית. השינוי המשמעותי ואולי החשוב ביותר היה החוק שהועבר בשנת 326 לפנה"ס שלפיו לא יכול היה המלווה לנקוט פעולות שעבוד של הלווה ללא פסק דין המתיר זאת. החוק שינה את טיב הקשר בין הלווה והמלווה ונראה שמשנה זו ההלוואות ניתנו רק תחת ערבויות של רכוש ולא של שעבוד אישי.
השתלטות רומא על לאטיום
בשנת 381 לפנה"ס קיבלו אזרחי העיר הלאטינית טוסקולום אזרחות רומית והעיר נבלעה למעשה במדינה הרומית. פעולה זו שסעה את לאטיום לשני חלקים. משנה זו והלאה הקרע בין הלאטינים לרומא החל להיות גלוי וערים לטינות חזקות כגון וליטראי, טיבור ופראניסטה החלו לפעול שלא במסגרת הברית הלטינית. אף על פי כן, בשנת 358 לפנה"ס, עם חידוש הברית בין ההרניקים לרומא, חידשו רוב חברי הברית הלטינית את הסכם קאסיוס, כנראה מחשש מהפלישות המחודשות של הגאלים. יחד עם זו החוזה שונה בכמה סעיפים לטובתה של רומא וחלק מערים הלטיניות החזקות לא חתמו עליו. רק בשנת 354 לפנה"ס חתמו טיבור ופראניסטה על הסכם מחודש עם רומא, אולם לא במסגרת הברית הלאטינית, דבר שהקטין את כוחה.
הניצחון המכריע של הרומים על הלאטינים ועל בני בריתם הוולסקים והקאמפנים אפשר לרומא לגבש מחדש את כל המערכת הפוליטית בלאטיום. הברית הלאטינית פורקה, הסכם קאסיוס בוטל וכול צורה של שיתוף פעולה בין הערים הלטיניות השונות נאסרה (יש להניח שהצעד האחרון היה צעד זמני בלבד). שטחי אדמה נרחבים הופקעו מהערים החזקות שהתבלטו במרד כגון טיבור, פראינסטה, אנטיום וקאפואה. מספר ערים לטיניות איבדו את אזרחותם הלטינית שהוחלפה באזרחות רומית, שהבולטות ביניהם היו נומנטום ואריקיה, יחד עם טוסקלום שקיבלה אזרחות רומית עוד לפני פרוץ המלחמה. אזרחי ערים אלו נרשמו כחברים בשבטים הרומים ואדמותיהם נחשבו כאדמות רומיות.
חדר
חדרים בישראל
בישראל, נקבעו בתקנות התכנון והבנייה מידות מינימליות של חללים בדירת מגורים, לרבות חדרים, כמו גם מגבלות וחובות אחרות הקשורות בבניית חדר, כגון חלונות, וכדומה.
דיפתונג
פירוק דיפתונג
בעברית המקראית התרחש תהליך נוסף, המכונה פירוק דיפתונג, כלומר פירוק של רצף התנועות לשתי הברות נפרדות. כך, למשל, אירע בצורות הנפרד של השמות המלעליים שאות השורש השנייה שלהם היא יו"ד (בית, זית, יין וכדומה). שמות אלה כללו במקור דיפתונג /ay/ (bayt, zayt, yayn), אך במרוצת הדורות התפרקו הדיפתונגים לשתי הברות על ידי החדרת תנועה נוספת ([i]) אחרי חצי התנועה [y] (bayit, zayit, yayin). לעומת זאת, בצורת הנסמך של מילים אלה, חל כיווץ דיפתונג רגיל (בֵּית-ספר, יֵין-קודש).
הרכבת התחתית של אנקרה
קו מטרו
הקו פועל מאז 29 בדצמבר 1997 בין תחנת קיזילאיי (Kızılay) במרכז העיר, שם הוא נפגש עם קו אנקראי, ועד תחנת בטיקנט (Batıkent - "העיר המערבית") במערבה של אנקרה. אורכו הכולל של הקו 14.66 ק"מ, ולאורכו 12 תחנות. 7.1 ק"מ מהקו עוברים מתחת לאדמה, 4.1 ק"מ במפלס הקרקע והיתרה באורך של 3.4 ק"מ עוברת על גשרים. בקו מופעלים 108 קרונות תוצרת קנדה, ואלה ערוכים בקבוצות של 3 או 5 קרונות ברכבת. בשנת 2006 הוביל הקו 49,515,573 נוסעים.
הרחבת המערכת
שלושה קווים נמצאים כעת בהקמה:
אברהם דוב דובזעוויץ
תולדות חייו
דובזעוויץ היה פעיל בתנועה הציונית. הוא נפטר ב-14 בינואר 1900 והניח אחריו את אשתו שרה לבית טיקוצקי ושישה יתומים. ידידיו אספו כסף למען אלמנתו וילדיו.
נתיב אווירי
נתיב אווירי הוא רצועה צרה ומאורכת במרחבי האוויר שמעל לכדור הארץ, אשר נקבעה בידי רשויות פיקוח התעופה, המקומיות והבינלאומיות, כנתיב לתנועת כלי טיס מנקודה לנקודה.
קנת דוברשטיין
קריירה
לאחר מכן שב דוברשטיין למגזר הפרטי וכיהן במועצות מנהלים רבות במגזר הפרטי, כגון בואינג ופאני מאי , ובתחום הציבורי מועצת הנאמנים של אוניברסיטת ג'ונס הופקינס. דוברשטיין השתתף גם בוועדות וצוותי חשיבה רבים בתחום החינוך, כגון ועדת הייעוץ של בית ספר לממשל ע"ש קנדי באוניברסיטת הרווארד, ומרכזים חינוכיים-ציבוריים אחרים.
ג'ו הארט
צ'ארלס ג'וזף ג'ון "ג'ו" הארט (באנגלית: Charles Joseph John "Joe" Hart; נולד ב-19 באפריל 1987 בשרוסברי שבשרופשייר) הוא כדורגלן אנגלי המשחק בעמדת השוער בסלטיק מהפרמיירשיפ הסקוטית. הארט זכה בכפפת הזהב בפרמייר ליג בעונות 2010/2011, 2011/2012, 2012/2013 ו-2014/2015.
שרוסברי טאון
בעונת ,הפך הארט לשוערה הראשון של שרוסברי וסייע לה לסיים במקום העשירי בפוטבול ליג השנייה לאחר שספג 52 שערים בלבד ב-46 משחקי ליגה. כמו כן, הוא נבחר לשוער השנה בליגה ונכלל בנבחרת העונה, דבר שגרם למספר קבוצות מהפרמייר ליג להתעניין בשירותיו.
חזרה למנצ'סטר סיטי
בעונת חלה ירידה ביכולתו של הארט, על אף שזכה בפעם השלישית רצופה בכפפת הזהב. הארט התקשה לשוב לכושרו גם במהלך עונת ולאחר הפסד של הקבוצה ליריבתה בצמרת צ'לסי בו היה לו חלק, איבד למשך חודש את מקומו כשוער הראשון של הקבוצה, אבל חזר להרכב בסוף נובמבר, ובהמשך העונה זכה עם הקבוצה באליפות נוספת.
נבחרת לאומית
ב-1 ביוני 2008 ערך את הופעתו הראשונה במדי הנבחרת הבוגרת, במשחק ידידות נגד. הארט היה בסגל הנבחרת האנגלית למונדיאל 2010 אך לא שיחק בטורניר. לאחר פרישתו של דייוויד ג'יימס מהנבחרת, הפך הארט לשוער המוביל של אנגליה, והיה השוער הראשון של הנבחרת ביורו 2012, במונדיאל 2014 וביורו 2016.
סימן המכשפה
אמונות לגבי תו השטן
פטמת המכשפה מזוהה עם עיוות של הכוח האמהי על ידי מכשפות, בתקופה המודרנית המוקדמת באנגליה. על פי האמונה, מכשפות הזינו בעזרת פטמתן המיוחדת שדונים או רוחות מלווים; המלווים (לעיתים קרובות חיות מבויתות, דוגמת חתולים) סייעו למכשפה בקסמיה בתמורה למזון (דם) מקרבנות שהקריבה או מיניקה מפטמת המכשפה. פטמת המכשפה גם משמשת את השטן עצמו, היונק ממנה כשהוא מבקר בלילות במיטותיהן של משרתותיו הנאמנות, ולפעמים אף מפרה אותן בזרעו. היצורים שנולדו מזיווג זה גם ינקו מפטמה זו. בפולקלור האנגלי, יצורים אלו נקראו "קמביון", והיו סיפורים לפיהם ביום השביעי של השבוע השביעי של הזנה מפטמת המכשפה, היה הקמביון גדל ומגיע לבגרות, ויוצא אל העולם לזרוע הרס באמצעות כוחות דמוניים שירש מאביו העל-טבעי.
על פי האמונה, סימני המכשפה יושמו במקומות מוסתרים בגוף: תחת העפעפיים, בבתי השחי, או בחללים בגוף. כאשר נמצא סימן כזה, הוא נחשב להוכחה חותכות להיותה של המואשמת מכשפה. בהתאם, על פי האמונה, לכל מכשפה יש כזה סימן, וחיפוש גופני קפדני היה חלק מתהליך משפט של מכשפה. כל סימן על הגוף היה יכול להיחשב כסימן מכשפה: שומות, צלקות, כתמי לידה, סרחי עור, "פטמה שלישית", גיוון בצבע העור, וכדומה. המומחים, או האינקוויזיטורים, האמינו שהם יכולים להבדיל בנקל בין סימן מכשפה לבין פגם טבעי בעור, ולכן גם התעלמו מכל טענה מצד מואשמות שסימן שנמצא הוא טבעי.
יחסי אפגניסטן–דנמרק
סיוע
הוועדה הדנית לעזרה לפליטים אפגנים היא ארגון הפועל באפגניסטן. הארגון הוקם כדי לתמוך באפגנים, שנמלטו לפקיסטן ואיראן. הסיוע הדני באפגניסטן מסתכם בכל שנה ב-80 מיליון דולר. מאז נפילת הטליבאן בשנת 2001, דנמרק תמכה באפגניסטן בחינוך ובדמוקרטיזציה. בשנת 2005 אישר הפולקטינג 670 מיליון קרונה דנית לבנייה מחדש של אפגניסטן.
Scary Monsters (and Super Creeps)
הפקת האלבום
בבסיס העבודה של בואי היה ליצור אלבום פחות ניסיוני, כפי שאפיין את האלבומים עליהם עבד בסוף שנות ה-70, ועם מטרה ליצור אלבום הרבה יותר מסחרי. לצורך כך, השקיע בואי זמן רב יותר בגיבוש החומרים לאלבום. באלבום זה, לא חל עוד שיתוף פעולה בין בואי למוזיקאי בריאן אינו, אך הגיטריסט רוברט פריפ שב לנגן מאז שניגן עם בואי באלבום "Heroes", כך גם שב הפסנתרן רוי ביתן עמו עבד באלבום Station to Station. באלבום התארח חבר להקת המי - פיט טאונסנד בשיר "Because You’re Young".
טנריפה (כדורגל)
היסטוריה
רק בשנת 2009 הצליחה טנריפה לחזור לליגה הספרדית הראשונה אחרי שהקבוצה סיימה שלישית ובכך חזרה לליגה הספרדית אחרי שבע שנות היעדרות. בסוף אותה עונה הקבוצה ירדה מהלה ליגה לאחר שסיימה במקום ה-19. שנה לאחר מכן סיימה טנריפה במקום ה-20 מתוך 22 קבוצות בליגה הספרדית השנייה ובכך נשרה לליגה השלישית. הייתה זאת הפעם הראשונה מזה 24 שנים שטנריפה נושרת לליגה השלישית. שנתיים מאוחר יותר, בסוף עונת 2012/2013 שבה הקבוצה לליגה הספרדית השנייה.
שלומי שבן (אלבום)
הפקה
בשיר "ערב לזכרי" מדבר הכותב על ערב שנערך שנה אחרי מותו שלו עצמו ("אני נראה נחמד, בשני ציורי שמן / עשו אותי יפה יפה, כמעט לא אני") כמשל לפרידה בזוגיות. מידה נאה של הומור עצמי מגלה שבן בשיר הבא "עמוק" שבו משפט אחד בלבד - "הלוואי והייתי עמוק כמו שאני יומרני". השיר "כולם אומרים" מדבר על הביקורת שיש לחברים של הכותב כלפי חברתו, ולבסוף כניעתו ללחציהם והפרידה ממנה.
לנוקס מילר
1968
באותה אולימפיאדה היה מילר חלק מנבחרת ג'מייקה שהתחרתה במרוץ שליחים 4X100 מטר אך הגיעה רק למקום הרביעי בתוצאה של 38.4 שניות וזאת לאחר שקבעו שיא עולמי בחצי הגמר (38.3 שניות). שיא זה נשבר בריצת הגמר על ידי נבחרת ארצות הברית שקבעה תוצאה של 38.24 שניות.
1974
במשחקי חבר העמים הבריטי שנערכו בקרייסטצ'רץ', ניו זילנד הגיע מילר, עם נבחרת ג'מייקה, למקום הרביעי במרוץ שליחים 4X100 מטר בתוצאה של 39.77 שניות.
הגליל העליון
גאוגרפיה
במקורות היהודיים נזכרים מספר תיאורים לגבולות הגליל העליון. לדברי יוסף בן מתתיהו: "שם (בבאר שבע הגלילית) מתחיל הגליל העליון, המשתרע לרוחבו מכפר זה עד לכפר בקע, הגובל באדמות צור. לאורכו משתרע הגליל העליון מן הכפר תלה, הקרוב לירדן, ועד מרו (מרות)". חז"ל הגדירו את הגליל העליון כך:.
The Menagerie
חלק I
חזרה במשרדו של מנדז, קירק מגלה כי יומני התקשורת מעידים על כך שספוק לא קיבל כל הודעה מפייק, והוא מסרב לקבל את מעורבותו של ספוק בהונאה. ספוק מתגנב למרכז המחשבים של התחנה, משתק את אחד הטכנאים באמצעות צביטת-עצב וולקנית, ומתחיל לעקוף את מערכת המחשב, שולח פקודות מזויפות אל האנטרפרייז, אשר מוזנות ישירות אל תוך מערכת הניווט של הספינה. מה שספוק לא מגלה לצוות הוא שהיעד שלהם הוא טאלוס IV, כוכב לכת תחת הסגר האוסר כל מגע. הוא מודיע לנווט הראשי על גשר הפיקוד כי נתוני הניווט יסופקו באופן אוטומאטי על ידי הטייס האוטומאטי של הספינה. באמצעות קלטות מזויפות של קולו של קירק, הוא עוקף את כל פרוטוקולי אימות הקול. הנווט המבולבל מקבל את האימות יוצא הדופן, וספוק טוען את הנתונים. בינתיים, טכנאי נוסף נכנס אל חדר המחשב ומתעמת עם ספוק, אולם ספוק בקלות מכניע אותו, תוך שימוש נוסף בצביעת-העצב המפורסמת שלו.
קפטן קירק וקומודור מנדז רודפים אחרי האנטרפרייז, כעת בדרכה אל כוכב הלכת האסור טאלוס IV, עם מעבורת חלל מתחנת החלל. ספוק מזהה את כלי הטיס הרודף, אשר מנצל את עתודות הדלק שבו במהירות גבוהה, המספיקה על מנת לעמוד בקצב המרדף, ובסופו של דבר מסגיר את עצמו לצוות האנטרפרייז, ומתוודה בפני ד"ר מקוי (מתוקף תפקידו כקצין הבכיר ביותר הנוכח) שמעולם לא קיבל הוראה לעזוב את תחנת החלל, ועל כן הוא אשם בביצוע מרד. המומים מהתנהגותו חסרת הפשר ומהפרת חובתו לקיים את החוק כקצין הבכיר של הספינה, מק'קוי שולח את ספוק למעצר בתא מגוריו. המהנדס הראשי סקוט משגר את קפטן קירק ואת קומודור מנדז אל סיפון האנטרפרייז. הם דורשים מהמחשב להסביר את פעולותיו של ספוק ולהחזיר את השליטה בספינה לידי הנווט. המחשב מודיע להם שכל ניסיון לעקוף את מחשב הניווט ישבית את מערכת תמיכת החיים של הספינה, ושהמערכת לא יכולה להתנתק עד אשר האנטרפרייז תגיע אל טאלוס IV.
חלק II
החייזרים מעבירים את פייק דרך מציאויות וירטואליות רבות ביחד עם וינה, בתקווה כי הרקע יסיח את דעתו ותשומת לבו תתמקד בתשוקה לוינה, כך שהשניים יזדווגו. פייק, לעומת זאת, מתנגד למשחקי המוחות שלהם ודורש לצאת לחופשי. הטאלוסיאנים מאיימים עליו עם אשליות טראומטיות כדי להעניש אותו, ויוצרים למשך מספר שניות אשליה של גיהנום מייסר, על מנת להבהיר את עמדתם. האנטרפרייז מנסה לשגר חוליית נחיתה ישירות אל המערכת התת-קרקעית של הטאלוסיאנים, על מנת לחלץ את פייק. הטאלוסיאנים, מודעים לפשיטה זו, מתמרנים את מפעיל הטרנספורטר כך שרק הנשים מבין אנשי הצוות ישוגרו אל תוך הכלוב, ובכך להציע בפני פייק מגוון רחב יותר של בנות-זוג פוטנציאליות. יתר על כן, רובי הפייזר של השבויות, שלכאורה היו טעונים במלואם, הופכים לבלתי-שמישים, ובכך נמנעת מהם האפשרות להימלט תוך כדי ירי.
מאסטרינג מחדש לאחר 40 שנה
שני פרקים אלו עברו תהליך של מאסטרינג מחדש בשנת 2006, כאשר חלק I שודר בתאריך ה-25 בנובמבר 2006, וחלק II שודר ב-2 בדצמבר 2006, כחלק משידורי "מסע בין כוכבים: הסדרה המקורית" המחודשת. שבוע לפני חלק I הוקרן הפרק "Space Seed", ושבוע לאחר חלק II הוקרן הפרק "The Corbomite Maneuver". פרט לביצוע עבודת מאסטרינג עבור הוידאו והאודיאו, והחלפת קטעי האנטרפרייז באנימצית CGI - שנחשבים לסטאנדרטיים בתיקונים מסוג זה - שינויים ספציפיים שנעשו בפרק כוללים גם את השינויים הבאים:
תגובות
זאק הנדלן, מבקר במגזין בידור, העניק לפרק דירוג 'B-", וציין כי "כל הדבר נמשך יותר משעתיים, ועם סיפור מסגרת מהקאסט הרגיל, בעודו דרמטי, עדיין לא כל כך מסגור מתחבר". הנדלן התייחס למספר היבטים זכורים של הפרק, כגון היקף הפציעות של פייק והעמימות סביב גורלו הסופי.
ג'ו ואן פליט
ג'ו ואן פליט (באנגלית:  Jo Van Fleet; 30 בדצמבר 1915 – 10 ביוני 1996) הייתה שחקנית תיאטרון וקולנוע אמריקאית זוכת פרס טוני ופרס אוסקר לשחקנית המשנה הטובה ביותר לשנת 1955 על הופעתה בסרט "קדמת עדן".
ביוגרפיה
ואן פליט החלה את דרכה כשחקנית דרמטית בבמות ברודוויי בהצגות "אגדת חורף" ו"המלך ליר". היא זכתה בשנת 1954 בפרס טוני על הופעתה בתפקיד ג'סי מיי ווטס במחזה של הורטון פוט "המסע אל האושר".
יגאל כרמל
ביוגרפיה
ב-2005 חיבר כרמל פסקול לשני סרטים דוקומנטריים שביים מרקו כרמל: "שניות של תהילה" ו"שאלה של זמן", כמו כן השתתף בסדרה "ילדי הים האדום" אותה ביים. שנה לאחר מכן ניגן והיה שותף בהפקת אלבומה האחרון של סיון שביט, וניל, ואחר כך הקליט עם יובל גורביץ' שיר שנכלל באלבום השני שלו, עורב, וניגן באלבום הבכורה של מוטי ביקובסקי שיצא ב-2009.
הנס יונר
בעיות שחמט
יונר חיבר למעלה מ-200 בעיות שחמט. הנה אחת מהן, מט בשני מסעים:
פתרון: 1. צד4! עם האיום מהד3 מט. אם 1...צ:ד4 2. פו1 מט אם 1...ב2 או ו5 2. מהד3 מט אם 1...פו5 2. רז5 מט אם 1...רו5 2. מהח6 מט אם 1...צו5 2. פז4 מט
ציטוגנטיקה
הציטוגנטיקה מתמקדת בעיקר בחקר הכרומוזומים - מולקולות ענק רציפות של DNA המסודרות בצפיפות, מלופפות סביב חלבונים ונמצאות בכל היצורים החיים. הענף חוקר את צורות הסידור, האריזה והליפוף הייחודיות של הכרומוזומים, את המרכיבים השונים המשתתפים בסידור (היסטונים, למשל), את צורות הסימון הגרפיות של הכרומוזומים (קריוטיפ), את האירועים המתרחשים בכרומוזומים בעת חלוקת התא (מיטוזה ומיוזה), את הטלומרים (קצוות הכרומוזומים) והשפעתם על אורך חיי היצור, וכן את המחלות השונות הנגרמות כתוצאה מפגמים גנטיים כרומוזומליים (תסמונת דאון ותסמונת פרדר וילי, למשל).
משה לימא
ביוגרפיה
נולד בפולין בשנת 1604 לרבי יצחק יהודה סופר מייזלס, למד בישיבת קראקא אצל רבי יהושע בן רבי יוסף מקראקא בעל שו"ת "פני יהושע" וספר "מגיני שלמה", שימש ברבנות של קהילת סלונים משנת 1631 עד שנת 1650 לערך, ולאחר מכן נתמנה לרב בקהילת ווילנא. ר' שבתי הכהן (הש"ך) היה אחד מן הרבנים בבית דינו בווילנא.
קרב גליציה
הצבא הרוסי
בראש הצבא עמד ניקולאי איוואנוב ותחתיו יחידות הבאות:
המתקפה כללית
לאחר הצלחה באזור לבוב הועבר חלק מהכוחות הרוסים צפונה. כתוצאה מכך, יכלו הארמיות הרוסיות לארגן בתחילת ספטמבר מתקפת נגד. כמו כן הצטרפה לקרב הארמייה התשיעית שנבנתה בחלקה מחיילים חדשים שגויסו. מתקפת הנגד הרוסית הייתה מוצלחת והאוסטרים החלו לסגת מעמדותיהם.
בחלק הדרומי של החזית ארגנו האוסטרים מתקפת נגד בכיוון העיר לבוב שכבר נכבשה על ידי הרוסים. לצורך כך הועברה לאזור הארמייה הרביעית, ועל ידי כך הצליחו האוסטרים להגיע לעדיפות מספרית. ב-10 בספטמבר נערך קרב רווה באזור רווה-רוסקה מערבית ללבוב. האוסטרים הצליחו לפרוץ את קו ההגנה הרוסי רק לפרק זמן קצר. מכיוון שהרוסים הצליחו לפרוץ את הקווים האוסטרים בחלק הצפוני של החזית, היה על האוסטרים להפסיק את המתקפות מחשש לכיתור כוחותיהם. ב-30 באוגוסט החלו האוסטרים לסגת מהאזור. בעקבות ההצלחה הרוסית הועבר מפקד הארמייה הרביעית האוסטרית מוריץ פון אופנברג מתפקידו.
השלכות הקרב
השליטה הרוסית בשטחים שנכבשו נמשכה כ-9 חודשים, עד לקיץ 1915.
אצטדיון בנק אוף אמריקה
פוטבול תיכונים
ב-6 במאי 2020 הוכרז כי תיכון מאיירס פארק משארלוט ישחק נגד תיכון סאות' פוינט מרוק היל שבקרוליינה הדרומית. המשחק אמור להתקיים ב-5 בספטמבר 2020, והוא יהיה משחק פוטבול התיכונים הראשון שיתקיים באצטדיון.
ג'וני גרינווד
השפעות
גרינווד מושפע ממגוון סגנונות של מוזיקה, כולל ג'אז, רוק קלאסי, רגאיי, היפ הופ ומוזיקה אלקטרונית. אמני הג'אז אשר השפיעו עליו במיוחד כוללים את לי מורגן, אליס קולטריין ומיילס דייוויס. יחד עם יתר חבריו לרדיוהד, הוא מעריץ את סקוט ווקר, את להקת הקראוטרוק "Can", ואת סוניק יות'.
ידע, כלים ויכולות מוזיקליות וטכניות
בשנת 2010, ציין מגזין המוזיקה NME את שמו של גרינווד כאחד הגיטריסטים החיים הטובים ביותר. עוד באותה שנה, נבחר כגיטריסט השביעי הטוב בכל הזמנים בסקר שנערך בין יותר מ-30,000 מאזיני רדיו 6 של ה-BBC. בשנת 2011, הגיע אל המקום ה-48 ברשימת הגיטריסטים הטובים בכל הזמנים של המגזין רולינג סטון. וב-2012 דורג במקום ה-29 במגזין SPIN באותה קטגוריה. בשנת 2008, דירג המגזין "Guitar World" את סולו הגיטרה של גרינווד ב "Paranoid Android" במקום ה-34 ברשימת הסולואים הטובים בכל הזמנים. שלושה סולואים של גרינווד ("Paranoid Android", "Just" and "The Bends") הופיעו ברשימת הסולואים הטובים בכל הזמנים של NME בשנת 2012.
גרינווד הוא מתכנת מחשבים וכותב תוכנה המשמשת במוזיקה של רדיוהד. על פי הצעתו של מפיק רדיוהד, נייג'ל גודריץ', גרינווד החל להשתמש בשפת התכנות למוזיקה 'Max'. כפי שתיאר זאת: "אני צריך להתחבר מחדש כמו שצריך עם מחשבים ... לא הייתי צריך להשתמש ברעיון של מישהו אחר כדי להבין מה זה 'דיליי' (Delay), או 'ריוורב' (Reverb), או מה סקוונסר צריך לעשות, או צריך להישמע כמו - אני יכול להתחיל מההתחלה, ולחשוב במונחים של צליל ומתמטיקה, זה היה כמו לרדת מהמסלול". גרינווד כתב את התוכנה ששימשה את רדיוהד לדגימת הנגינה באלבום (The King of Limbs" (2011".